Rayon Sports Football Club » Kabalisa Kaliopi yagizwe umutoza w’abanyezamu ba Rayon Sports by’agateganyo\nYanditswe na ku wa 10 November 2019 | Yasuwe : 432\nUwari umutoza w’abanyezamu ba Rayon Sports, Hannington Kalyesubula yataye akazi nta ruhushya ahawe none yasimbujwe by’agateganyo Kabalisa Kaliopi wari usanzwe atoza abanyezamu b’ishuri rya ruhago rya FERWAFA ‘Isonga FA’.\nTariki 10 Ukwakira 2019 nibwo umunya-Uganda Hannington Kalyesubula wari umutoza w’abanyezamu ba Rayon Sports aheruka gukoresha imyitozo. Bivuga ko kuri iki Cyumweru tariki 11 Ugushyingo 2019 yujuje ukwezi yarataye akazi.\nRayon Sports yandikiye ibaruwa Hannington Kalyesubula imusaba ibisobanuro\nMu gihe Hannington Kalyesubula amaze atitabira ibikorwa by’ikipe yakinnye imikino itandatu yahanganye na; Espoir FC, Bugesera FC, Sunrise FC, Etincelles FC, Musanze FC na Marines FC.\nUmunya-Uganda Hannington Kalyesubula amaze ukwezi yarataye akazi\nKuko Rayon Sports itakomeza kwihanganira kuba abanyezamu bayo; Kimenyi Yves, Andre Mazimpaka na Nsengiyumva Emmanuel Ganza badafite umutoza, yahisemo gushyiraho umutoza w’agateganyo uba ukoresha imyitozo mu gihe hategerejwe umwanzuro uzafatwa mu gihe kiri imbere.\nInshingano zo gutoza abanyezamu ba Rayon Sports by’agateganyo zahawe Kabalisa Kaliopi ufite ubunararibonye muri uyu mwuga kuko yamenyekanye mu 2006 azamukana mu cyiciro cya mbere na ATRACO FC.\nKabalisa Kaliopi wazamuye impano z’abanyezamu benshi mu Rwanda barimo nka; Olivier Kwezera, Kimenyi, Nzarora Marcel n’abandi, biteganyijwe ko azerekwa abafana kuri uyu wa Gatanu tariki 15 Ugushyingo 2019 mu mukino wa Gicuti Rayon Sports izakina na Gasogi United.\nRayon Sports yitegura Marines FC yasubukuye imyitozo ku kibuga cyo mu Nzove (Amafoto)\nTurifuza kwigisha ruhago umwana wavukanye amagambo ‘Gasogi United’- Sadate